CELEX: 32015D1218(01)
Language: lt
Date: 1450224000000
Title: 2015 m. gruodžio 16 d. Komisijos sprendimas dėl platformos REFIT suinteresuotųjų subjektų grupės narių skyrimo

18.12.2015   
            
            
               LT
            
            
               Europos Sąjungos oficialusis leidinys
            
            
               C 425/8
            
         KOMISIJOS SPRENDIMAS
   2015 m. gruodžio 16 d.
   dėl platformos REFIT suinteresuotųjų subjektų grupės narių skyrimo
   (2015/C 425/06)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. gegužės 19 d. Sprendimą C(2015) 3261 final, kuriuo įsteigiama platforma REFIT,
   kadangi:
   
               (1)
            
            
               Komisijos sprendime (1) (toliau – sprendimas), kuriuo įsteigiama platforma REFIT (toliau – platforma), nustatyti šie platformos įgaliojimai: i) kviesti teikti pasiūlymus dėl reglamentavimo ir administracinės naštos, atsirandančios priėmus Sąjungos teisės aktus ir juos įgyvendinant valstybėse narėse, mažinimo ir juos surinkti iš visų galimų šaltinių; ii) įvertinti, ar gautais pasiūlymais galima sumažinti reglamentavimo ir administracinę naštą nesukeliant grėsmės, kad nebus pasiekti teisės aktų tikslai, ir atitinkamais atvejais pateikti papildomų pastabų dėl pasiūlymų; iii) vertingiausius pasiūlymus ir visas papildomas pastabas pateikti atitinkamoms Komisijos tarnyboms arba atitinkamais atvejais atitinkamai valstybei narei, kad jos (ji) pateiktų pastabų; iv) atsakyti kiekvienam pasiūlymą pateikusiam asmeniui ir viešai skelbti gautus pasiūlymus, papildomas pastabas ir Komisijos tarnybų ar atitinkamos valstybės narės pastabas;
            
         
               (2)
            
            
               sprendime nustatyta, kad platformą sudarys Vyriausybių atstovų grupė ir suinteresuotųjų subjektų grupė, susidedanti iš ne daugiau kaip 20 ekspertų, kurių du yra Europos ekonomikos ir socialinių reikalų komiteto atstovai, o kiti – įmonių, įskaitant MVĮ, ir socialinių partnerių ir pilietinės visuomenės organizacijų, turinčių tiesioginės patirties taikant Sąjungos teisės aktus, atstovai. Suinteresuotųjų subjektų grupės ekspertai skiriami individualiai arba užtikrinant kelių suinteresuotųjų subjektų bendrų interesų atstovavimą;
            
         
               (3)
            
            
               sprendime nustatyta, kad Komisijos pirmininko pirmojo pavaduotojo siūlymu Komisija iš pareiškėjų, turinčių tiesioginės patirties taikant Sąjungos teisės aktus, kurie atsiliepė į kvietimą teikti paraiškas, atrenka ir skiria suinteresuotųjų subjektų grupės narius. Skiriant narius užtikrinamas kuo subalansuotesnis įvairių sektorių, Sąjungos interesų grupių ir regionų ir lyčių atstovavimas. Nariai skiriami iki 2019 m. spalio 31 d.;
            
         
               (4)
            
            
               visos paraiškos, pateiktos remiantis pirmiau nurodytais kriterijais, buvo išsamiai išnagrinėtos;
            
         
               (5)
            
            
               tuo atveju, jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, siekiant išvengti vėlavimo kurį nors suinteresuotųjų subjektų grupės narį pakeičiant kitu arba išlaikyti grupės pusiausvyrą, Komisijos pirmininko pirmajam pavaduotojui turėtų būti suteikti įgaliojimai teikti jį pakeisiančio nario kandidatūrą remiantis Sprendime, kuriuo įsteigiama platforma, nustatytais kriterijais,
            
         NUSPRENDĖ:
   1 straipsnis
   1.   Platformos REFIT suinteresuotųjų subjektų grupės narių abėcėlinis sąrašas pateiktas šio sprendimo priede.
   2.   Jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, Komisijos pirmininko pirmasis pavaduotojas gali teikti jį pakeisiančio nario kandidatūrą iš pradinio kandidatų, kurie atsiliepė į kvietimą teikti paraiškas dėl suinteresuotųjų subjektų grupės narių atrankos, sąrašo.
   2 straipsnis
   Šis sprendimas taikomas iki 2019 m. spalio 31 d.
   
      Priimta Briuselyje 2015 m. gruodžio 16 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  C(2015) 3261 final.
   
      PRIEDAS
      
         Paskirtieji nariai
      
      Platformos REFIT suinteresuotųjų subjektų grupės narių sąrašas išdėstytas abėcėlės tvarka ir jame nurodyta, ar nariai paskirti individualiai, ar atstovauja kelių suinteresuotųjų subjektų bendriems interesams.
      
                  Pavardė ir vardas
               
               
                  Pilietybė
               
               
                  Ar atstovauja bendriems tam tikros politikos srities suinteresuotųjų subjektų interesams
               
               
                  Dabartinė darbovietė
               
            
                  Alanko Risto
               
               
                  FI
               
               
                  Taip
               
               
                  Suomijos technologijų įmonių federacija
               
            
                  Baussand Pierre
               
               
                  FR
               
               
                  Taip
               
               
                  Socialinė platforma AISBL
               
            
                  Beekmans-Pols Fenna
               
               
                  NL
               
               
                  Ne
               
               
                  
                     Europa Decentraal
                  
               
            
                  Christensen Geert Laaier
               
               
                  DK
               
               
                  Taip
               
               
                  
                     Dansk Erhverv – Danijos prekybos rūmai
               
            
                  Clarke Mike
               
               
                  UK
               
               
                  Taip
               
               
                  Karališkoji paukščių apsaugos draugija (RSPB)
               
            
                  Hanula-Bobbitt Katarzyna
               
               
                  PL
               
               
                  Taip
               
               
                  
                     Finance Watch
                  
               
            
                  Hedström Jens
               
               
                  SE
               
               
                  Taip
               
               
                  
                     BusinessEurope
                  
               
            
                  Kavrakova Assya
               
               
                  BG
               
               
                  Taip
               
               
                  Europos piliečių veiksmų tarnyba (ECAS)
               
            
                  Krivošík Juraj
               
               
                  SK
               
               
                  Ne
               
               
                  
                     SEVEn, Efektyvaus energijos vartojimo centras
               
            
                  Lasiauskas Linas
               
               
                  LT
               
               
                  Ne
               
               
                  Lietuvos aprangos ir tekstilės įmonių asociacija
               
            
                  Loosen Peter
               
               
                  DE
               
               
                  Taip
               
               
                  
                     Bund für Lebensmittelrecht und Lebensmittelkunde e.V. (Nacionalinė federacija)
               
            
                  Naslin Jean
               
               
                  FR
               
               
                  Taip
               
               
                  Europos bankininkystės sektoriaus komitetas (EBIC)
               
            
                  Pachl Ursula
               
               
                  AT
               
               
                  Taip
               
               
                  Europos vartotojų organizacijų asociacija (BEUC)
               
            
                  Roenne Moeller Heidi
               
               
                  DK
               
               
                  Taip
               
               
                  Europos profesinių sąjungų konfederacija (ETUC)
               
            
                  Ronzitti Valeria
               
               
                  IT
               
               
                  Taip
               
               
                  Europos viešąsias paslaugas teikiančių darbdavių ir įmonių centras (CEEP)
               
            
                  Santiago Cid María Elena
               
               
                  ES
               
               
                  Taip
               
               
                  Europos standartizacijos komitetas (CEN) ir Europos elektrotechnikos standartizacijos komitetas (Cenelec)
               
            
                  Stoczkiewicz Magdalena
               
               
                  PL
               
               
                  Taip
               
               
                  
                     Friends of the Earth Europe
                  
               
            
                  van Straalen Michaël Angelo
               
               
                  NL
               
               
                  Taip
               
               
                  
                     Koninklijke Vereniging MKB
                  
               
            
         Rezervo sąrašas
      
      Jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, Komisijos pirmininko pirmasis pavaduotojas gali teikti jį pakeisiančio nario kandidatūrą iš pradinio kandidatų, kurie atsiliepė į kvietimą teikti paraiškas dėl suinteresuotųjų subjektų grupės narių atrankos, sąrašo.